Η επίδραση του ισχαιμικού αγγειακού εγκεφαλικού επεισοδίου στην ποιότητα ζωής
Creators: name: Σαχινίδης, Αλέξανδρος Βασιλείου
Publisher: name: Aristotle University of Thessaloniki
Year: 2015
Subjects: Ισχαιμικό αγγειακό εγκεφαλικό επεισόδιο
Ποιότητα ζωής
Λειτουργική κατάσταση
Ischemic stroke
Quality of life
Functional status

description: Εισαγωγή: Σκοπός της παρούσας μελέτης ήταν η εκτίμηση της επίδρασης του οξέως ισχαιμικού αγγειακού εγκεφαλικού επεισοδίου στην ποιότητα ζωής. Μεθοδολογία: Μελετήθηκαν προοπτικά 67 ασθενείς (με μέση ηλικία 80,6±6,1) που εισήχθησαν στην Ά Προπαιδευτική Παθολογική Κλινική του Γενικού Νοσοκομείου Θεσσαλονίκης «ΑΧΕΠΑ» με οξύ ισχαιμικό αγγειακό εγκεφαλικό επεισόδιο από τον Οκτώβριο του 2013 έως τον Ιούνιο του 2014 και 79 μάρτυρες παρόμοιας ηλικίας χωρίς ιστορικό ισχαιμικού αγγειακού εγκεφαλικού επεισοδίου. Και στις δύο ομάδες κατεγράφησαν δημογραφικά χαρακτηριστικά, παράγοντες καρδιαγγειακού κινδύνου, συνοδά νοσήματα, εργαστηριακές παράμετροι, η βαρύτητα του ισχαιμικού αγγειακού εγκεφαλικού επεισοδίου, όπως εκτιμήθηκε με τη NationalInstitutesofHealthStrokeScale (NIHSS), η λειτουργική κατάσταση κατά την έξοδο από το νοσοκομείο και τρεις μήνες μετά, όπως εκτιμήθηκε με την κλίμακα Rankin και η ποιότητα ζωής, όπως εκτιμήθηκε με το ερωτηματολόγιο EuroQol 5D. Αποτελέσματα: Η ποιότητα ζωής και η λειτουργική κατάσταση των ασθενών τρεις μήνες μετά το οξύ ισχαιμικό αγγειακό εγκεφαλικό επεισόδιο ήταν πτωχότερη συγκριτικά με αυτή των μαρτύρων. Ειδικότερα, από τους επιμέρους τομείς διαπιστώθηκε πτωχότερη ατομική φροντίδα και συνολική αίσθηση της υγείας στους ασθενείς (p&lt;0,001), σημαντικός περιορισμός στις συνήθεις δραστηριότητες τους (p=0,019), ενώ δεν παρατηρήθηκαν διαφορές αναφορικά με την ικανότητα βάδισης, τον πόνο/δυσφορία και το άγχος/κατάθλιψη ανάμεσα στις δύο ομάδες. Επιπλέον, η βαρύτητα του ισχαιμικού αγγειακού εγκεφαλικού επεισοδίου και η λειτουργική κατάσταση των ασθενών κατά την έξοδο από το νοσοκομείο και τρεις μήνες μετά, εμφάνισαν σημαντική συσχέτιση με την ικανότητα βάδισης, την ατομική φροντίδα, την επιτέλεση των συνήθων δραστηριοτήτων και τη συνολική αίσθηση της υγείας, αλλά αναφορικά με τον πόνο/δυσφορία και το άγχος/κατάθλιψη παρατηρήθηκε συσχέτιση μόνο με τη λειτουργική κατάσταση των ασθενών τρεις μήνες μετά. Συμπεράσματα: Η ποιότητα ζωής των ηλικιωμένων ασθενών με οξύ ισχαιμικό αγγειακό εγκεφαλικό επεισόδιο τρεις μήνες μετά την έξοδό τους από το νοσοκομείο είναι χειρότερη σε σχέση με ομάδα μαρτύρων παρόμοιας ηλικίας. Συνεπώς, επιβάλλεται η καλύτερη αντιμετώπιση των παραγόντων κινδύνου για ισχαιμικό αγγειακό εγκεφαλικό επεισόδιο στο γενικό πληθυσμό με στόχο την πρωτογενή πρόληψη, καθώς και η ευρύτερη εφαρμογή μέτρων αποκατάστασης σε ασθενείς με οξύ ισχαιμικό αγγειακό εγκεφαλικό επεισόδιο, που να λαμβάνουν υπ’ όψιν τους τις παραμέτρους της ποιότητας ζωής.
description: Introduction: The purpose of this study was to evaluate the effect of acute ischemic stroke on quality of life. Methodology: We studied prospectively 67 patients (with middle age 80,6±6,1), who were introduced in the 1st Propaedeutic Internal Medicine Department of the General University Hospital of Thessaloniki AHEPA, due to acute ischemic stroke from January 2013 to February 2014 and 79 age-matched personsas controls with no medical history of stroke. In both groups, demographic characteristics, cardiovascular risk factors, comorbidities, laboratory parameters, the severity of ischemic stroke as assessed by the National Institutes of Health Stroke Scale (NIHSS), the functional status in hospital discharge and after three months as assessed by the Rankin scale and quality of life as assessed bythe questionnaire EuroQol 5D, were recorded. Results: Quality of life and functional status of patients three months after acute ischemic stroke was poorer than that of controls. In particular,from the separate domains of quality of life, we found poorer individual care and overall sense of health in patientswith ischemic stroke (p&lt;0,001), a significant limitation in their usual activities (p=0,019), while there were no differences in walking ability, pain/discomfort and anxiety/depression between the two groups. Moreover, the severity of ischemic stroke and the functional status of patients at hospital discharge andthat after three months showed significant correlation with walking ability, personal care,the performance of usual activities and the overall sense of health, butregarding the pain/discomfort and anxiety/depressionthere was correlation only with the functional status of patients three months after acute ischemic stroke. Conclusions: The quality of life of elderly patients with acute ischemic stroke three months after leaving the hospital is worse in comparison with a similar age group of persons-controls. Therefore,a better control of the risk factors for ischemic stroke in the general population is required, with the aim of primary prevention, as well as a better implementation of rehabilitation measures in patients with acute ischemic stroke, which must take into consideration the parameters of quality of life.